Diari Oficial de la Generalitat Valenciana


Sumari del DOGV 1088, del 19-06-1989 (1989/814221)

REFORMA de 24 de maig de 1989, del Reglament de les Corts Valencianes.
----------------------------------------------------------------------

### Dades del document

Número de DOGV
:   1088

Data del DOGV
:   19-06-1989

Secció del DOGV
:   DISPOSICIONS GENERALS

Número del document
:   1989/814221


Data del document
:   24-05-1989

Organisme emissor
:   Corts Valencianes

Tipus de document
:   Anunci

Anàlisi jurídica

Reforma de 24 de maig de 1989, del reglament de les Corts Valencianes.  
El Ple de les Corts Valencianes, en Sessió celebrada el dia 24 de maig de 1989, ha debatut el Dictamen de la Comissió de Reglament referent a la Proposta de Reforma del Reglament de les Corts Valencianes.  
Finalment, el Ple de les Corts Valencianes, en virtut del que estableixen els articles 14.1 de l?Estatut d?autonomia i la Disposició Final Segona del RCV, ha aprovat per majoria absoluta la següent:  
REFORMA DEL REGLAMENT  
DE LES CORTS VALENCIANES  
TITOL II  
Dels Diputats  
CAPITOL II  
Dels drets dels Diputats  
Article nové  
1. Anirà a càrrec del Pressupost de les Corts el pagament de les cotitzacions a la Seguretat Social i a les Mutualitats de tots els Diputats que ho necessiten per la seua dedicació parlamentària.  
2. Les Corts Valencianes podran realitzar amb les entitats gestores de la Seguretat Social els concerts necessaris per a complir allò disposat en l'apartat anterior i per a afiliar, en el règim que procedesca, els Diputats que així ho desitgen i que amb anterioritat no estigueren donats d'alta en la Seguretat Social.  
3. En el cas de funcionaris públics que, per la seua dedicació parlamentària, estiguen en situació d'excedència anirà a càrrec del Pressupost de les Corts el pagament de les quotes de classes passives i de mutualitat.  
TITOL III  
De l'organització de les Corts  
CAPITOL 1 Dels Grups Parlamentaris  
Article 21  
1. La constitució dels Grups Parlamentaris es farà dins dels vuit dies hàbils següents a la sessió constitutiva de les Corts, mitjançant escrit dirigit a la Mesa de les Corts.  
2. En l?esmentat escrit que anirà signat per tots els qui desitgen constituir Grup, haurà de constar la denominació d'aquest i els noms de tots els seus membres, del portaveu i dels Diputats que eventualment el puguen substituir.  
3. Els Síndics o Portaveus són els representants oficials de llurs respectius Grups Parlamentaris.  
4. Els Diputats que no siguen membres de cap dels Grups Parlamentaris constituïts, podran associar-se a algun d'ells mitjançant sol·licitud, la qual, acceptada pel portaveu del GRUP al qual pretenga associar-se, es dirigirà a la Mesa de les Corts dins dels tres dies següents a l'acabament del termini indicat en l'apartat primer.  
Article 23  
1. Els Diputats que asquiresquen la seua condició amb posterioritat a la sessió constitutiva de les Corts Valencianes hauran d'incorporar-se a un Grup Parlamentari dins dels vuits dies següents a la susdita adquisició. Perquè la incorporació puga produir-se, Haurà de constar l'aprovació del portaveu del Grup Parlamentari corresponent. En cas contrari, quedaran incorporats al Grup Parlamentari Mixt.  
2. En el Grup Parlamentari Mixt serà portaveu cada mes un dels Diputats que l?integren de manera rotatòria per ordre alfabètic i primer cognom, llevat d'acord unànime de tots els membres del Grup Parlamentari Mixt.  
Article 25  
1. Les Corts posaran a disposició dels Grups Parlamentaris els locals i mitjans materials suficients perquè puguen complir la seua funció parlamentària, i s'els assignarà, amb càrrec al seu pressupost una subvenció fixa, idèntica per a tots, suficient per a cobrir les necessitats de funcionament, i una altra variable en funció del nombre de Diputats de cadascun d'ells. Les quanties es fixaran per la Mesa de la Cambra, oïda la Junta de Portaveus, dins dels límits de la corresponent consignació pressupostària.  
2. Els Síndics o Portaveus dels Grups Parlamentaris rebran una assignació econòmica fixada per la Mesa, oïda la Junta de Portaveus, com a representants de llurs Grups Parlamentaris. A més, dos portaveus adjunts dels Grups Parlamentaris que tinguen, almenys, 20 Diputats i un portaveu adjunt dels altres Grups Parlamentaris, amb l?excepció del Grup Parlamentari Mixt, rebran així mateix una assignació econòmica igualment fixada per la Mesa, oïda la Junta de Portaveus.  
3. Els Grups Parlamentaris duran una comptabilitat específica de les subvencions a les quals es refereix l'apartat primer, que posaran a disposició de la Mesa de les Corts quan siguen requerits per a això.  
CAPITOL II Del President i de la Mesa  
Secció 1ª De les funcions de la Mesa i dels seus membres  
Article 27  
1. Corresponen a la Mesa les següent funcions:  
Primer.- Adoptar quantes decisions i mesures requeresca l?organització del treball i el règim de govern interiors de la Cambra, així com elaborar i aprovar els Estatuts de Govern i Règim Interior de la Cambra.  
Segon: Elaborar i aprovar el projecte de Pressupost de les Corts Valencianes per a la seua remissió al Consell, oïda la Junta de Portaveus.  
Tercer.- Dirigir i controlar l?execució del Pressupost de les Corts Valencianes i presentar al Ple la liquidació corresponent en cada període de sessions.  
Quart.- Aprovar la composició de les plantilles del personal de les Corts i les normes que en regulen l'accés.  
Cinqué.- Ordenar les despeses de la Cambra.  
Sisé.« Qualificar, d'acord amb el Reglament, els escrits i documents d'índole parlamentària, així com declarar-ne l'admissibilitat o inadmissibilitat.  
Seté.- Decidir la tramitació de tots els escrits i documents d'índole parlamentària, d'acord amb les normes establides en aquest Reglament.  
Vuité.- Programar les línies generals d'actuació de la Cambra, fixar un calendari d'activitats del Ple i de les Comissions per a cada període de sessions i coordinar els treballs dels distints òrgans, tot això d'acord amb la Junta de Portaveus.  
Nové.- Assignar els escons en la Sala de Sessions dels diferents Grups Parlamentaris, oïda la Junta de Portaveus.  
Desé.- Qualssevulla altres que li encarregue el present Reglament i les que no estiguen atribuïdes a un òrgan específic.  
2. Si un Diputat o un Grup Parlamentari discrepa de la decisió adoptada per la Mesa en l?exercici de les funcions a les quals es refereixen els punts sisé i seté de l'apartat anterior, podrà sol·licitar la seua reposició. La Mesa decidirà definitivament, oïda la Junta de Portaveus, mitjançant resolució motivada, tot existint deu dies de termini per a la presentació del recurs de reposició, així com vint dies perquè la Mesa resolga a partir de la seua tramitació.  
Secció 2ª  
De l'elecció dels membres de la Mesa  
Article 33  
1. Per a l'elecció de President, cada Diputat escriurà un sol nom en la papereta, i resultarà elegit qui obtinga la majoria absoluta. Si no n'hi haguera, es repetirà l'elecció entre els dos Diputats que s'hagen acostat més a la majoria, i resultarà elegit qui obtinga major nombre de vots. En cas d'empat es repetirà l'elecció, i si l'empat persistirà, després de quatre votacions, es considerarà elegit el candidat que forme part de la llista més votada en les eleccions.  
2. Per a l'elecció dels dos Vice-presidents, cada Diputat escriurà un nom en la papereta, i resultaran elegits els qui per ordre correlatiu obtinguen el major nombre de vots.  
3. De la mateixa forma seran elegits els dos Secretaris.  
4. Si en alguna votació es produirà l'empat, es resoldrà conforme al que disposa l'apartat 1 del present article.  
CAPITOL III De la Junta de Portaveus  
Article 35  
1. Els Síndics o Portaveus dels Grups Parlamentaris constitueixen la Junta de Portaveus la qual es reunirà sota la presidència del President de les Corts Valencianes. Aquest la convocarà a iniciativa pròpia, a petició de dos Grups Parlamentaris o de la desena part dels membres de la Cambra. La Junta de Portaveus es reunirà, almenys, quinzenalment durant els períodes ordinaris de sessions.  
2. De les convocatòries de la Junta de Portaveus es donarà compte al Consell perquè envie, si ho estima oportú, un representant que n'haurà de ser membre el qual podrà estar acompanyat, si s'escau, per la persona que l'assistesca.  
3. Hauran d'assistir a les reunions de la Junta, almenys, un Vice-president, un Secretari de la Cambra i el Lletrat Major o, si hi manca, un Lletrat de la Cambra.  
Els Portaveus o llurs suplents podran estar acompanyats per un membre del seu Grup el qual no tindrà dret a vot.  
4. Les decisions de la Junta de Portaveus s'adoptaran sempre en funció del criteri de vot ponderat.  
CAPITOL IV De les Comissions  
Secció 2ª De les Comissions Permanents  
Article 41  
1. Són Comissions Permanents Legislatives:  
1.ª Coordinació, Organització i Règim de les Institucions de la Generalitat.  
2.ª Governació i Administració Local.  
3.ª Educació i Cultura.  
4.ª Economia, Comerç i Turisme.  
5.ª Indústria, Comerç i Turisme.  
6.ª Agricultura, Ramaderia i Pesca.  
7.ª Obres Públiques i Transports.  
8.ª Política Social i Ocupació.  
9.ª Sanitat i Consum.  
2. Són també Comissions Permanents, no Legislatives, aquelles que hagen de constituir-se per disposició legal i les següents:  
1.ª Reglament.  
2.ª Estatut dels Diputats.  
3.ª Peticions.  
3. Les Comissions Permanents referides en els apartats anteriors hauran de constituir-se dins dels quinze dies següents a la sessió constitutiva de les Corts Valencianes.  
Secció 3ª De les Comissions no Permanents  
Article 48  
La Mesa de les Corts Valencianes, d'acord amb la Junta de Portaveus, a iniciativa pròpia, de dos Grups Parlamentaris o de la desena part dels Diputats de la Cambra, podrà autoritzar Comissions no Permanents distintes de les regulades en l'article anterior i de caràcter eventual mixt o conjunt respecte d'altres ja existents.  
CAPITOL VI De la Diputació Permanent  
Article 51  
1. La Diputació Permanent es compondrà d'un número de 14 membres, més el President de les Corts el qual la presidirà, i els altres membres de la Mesa de les Corts Valencianes.  
2. Els Diputats seran designats pels Grups Parlamentaris en proporció a la seua respectiva importància numèrica i tot observant el procediment previst en l'article 36 d'aquest Reglament per a la formació de les Comissions.  
3. Cada Grup Parlamentari designarà el nombre de Diputats titulars que li corresponguen i altres tants en concepte de suplents.  
4. La Diputació Permanent serà convocada pel President a iniciativa pròpia, a petició de dos Grups Parlamentaris o d'una cinquena part dels membres d'aquella.  
5. Serà aplicable a les sessions de la Diputació Permanent i al seu funcionament l'establit per al Ple en el present Reglament.  
Article 52  
1. Quan les Corts no estiguen reunides per vacances parlamentàries, quan haja expirat el mandat parlamentari i mentre es constitueixen les noves Corts, la Diputació Permanent vetlarà pels poders de la Cambra. Especialment:  
Primer.- Coneixerà de la delegació temporal de les funcions executives pròpies del President de la Generalitat en un dels Consellers.  
Segon: Coneixerà tot allò referent a la inviolabilitat i immunitat parlamentàries.  
Tercer.- Convocarà les Corts, si s'escau, per acord de la majoria absoluta dels membres de la Diputació Permanent.  
Quart.- Podrà autoritzar pressupostos extraordinaris, suplements de crèdits i crèdits extraordinaris, a petició del Consell, per raó d'urgència i necessitat justificada, sempre que així ho acorda la majoria absoluta dels seus membres.  
Cinqué.- Podrà també autoritzar ampliacions o transferències de crèdits, quan ho exigesquen la conservació de l'ordre, una calamitat pública o una necessitat financera urgent d'altra naturalesa sempre mitjançant l'acord de la majoria absoluta dels seus membres.  
2. La Diputació Permanent ha de complir qualsevol altra funció que li encomane el Reglament de les Corts Valencianes.  
TITOL V  
Del procediment legislatiu  
CAPITOL II Del procediment legislatiu comú  
Secció 1ª Dels Projectes de Llei  
III. Deliberació en la Comissió.  
Article 111  
El dictamen de la Comissió, signat pel seu President i pel Secretari, es remetrà al President de les Corts a efectes de la tramitació subsegüent que procedesca.  
TITOL VI Del control de la legislació delegada  
Article 126  
1. Quan les Corts Valencianes hagen delegat en el Consell la potestat de dictar Decrets Legislatius sobre matèries determinades i la Llei de Delegació establirà que el control addicional de la legislació delegada s'efectue per les Corts, el Consell, tan prompte com haja fet ús de la delegació, dirigirà a les Corts la comunicació corresponent la qual contindrà el text articulat o refós que és objecte d'aquelles.  
2. El text serà publicat en el «Butlletí Oficial de les Corts Valencianes», i s'entendrà que el Consell ha fet ús adequat de la delegació legislativa, dins dels límits establerts per la Llei de Delegació, si durant el mes següent cap Diputat o Grup Parlamentari formularà objeccions.  
3. Si en aquest espai de temps es formularà alguna objecció a la delegació a través d'un escrit dirigit a la Mesa de les Corts, aquesta l?enviarà a la Comissió competent de la Cambra la qual haurà d'emetre dictamen en el termini que s'assenyale.  
4. El dictamen serà debatut enel Ple de les Corts d'acord amb les normes establertes per al procediment legislatiu, i es considerarà cada observació com a una esmena.  
5. Els efectes jurídics del control seran els que preveu la Llei de Delegació.  
TITOL VII De l'atorgament i retirada de confiança  
CAPITOL I De la Investidura  
Article 128  
1. En cada renovació de les Corts Valencianes i en els altres casos prevists en l?Estatut d?autonomia en què haguera de procedir-se a l?elecció de President de la Generalitat, el President de les Corts Valencianes, oïda la Junta' de Portaveus, i prèvia consulta als Grups Polítics amb representació parlamentària, establirà la data de celebració del Ple d'Investidura, d'acord amb el que preveu el paràgraf 3 del present article.  
2. Els Grups Parlamentaris podran presentar davant la Mesa de les Corts Valencianes les propostes de candidats, en el termini de 12 dies comptats a partir de la data de constitució de les Corts, o, si s'escau, des de la comunicació d'aquestes de la vacant produïda en la Presidència de la Generalitat.  
3. Transcorregut el termini a què es refereix el paràgraf anterior, el President fixarà la data de celebració del Ple d'Investidura, entre els tres i els set dies següents a la finalització del susdit termini.  
4. La Sessió començarà amb la lectura per un dels Secretaris dels noms dels candidats proposats pels diferents Grups. A continuació, els candidats, en ordre invers al de la seua presentació, exposaran, en un temps màxim de trenta minuts, el programa de govern que pretén formar.  
5. Després de la intervenció de cada candidat, intervindrà un representant de cada Grup Parlamentari, per 30 minuts com a màxim cadascú.  
6. Els candidats proposats podran contestar als representants dels Grups durant un temps màxim de 30 minuts cadascú. Els representants dels Grups tindran dret a una rèplica de 10 minuts. A continuació se suspendrà la Sessió fixant-se per la Mesa l?hora en què haja de reprendre's per a procedir a la votació.  
Article 129  
1. Represa la Sessió, es procedirà a la votació única i per anomenament de conformitat amb l'article 72.3 d'aquest Reglament.  
2. Resultarà elegit President de la Generalitat el candidat que obtinga majoria absoluta de la Cambra.  
3. Si cap dels candidats assolirà la majoria absoluta, es repetirà la votació 48 hores després.  
4. Cas d'haver-se presentat diversos candidats solament podran concórrer a la segona elecció els dos que, havent-hi estat en la primera, hagueren assolit major nombre de vots. En la segona votació serà proclamat President de la Generalitat qui d'entre ells obtinga el major nombre de vots.  
5. Cas d'empat entre els dos candidats amb major nombre de vots, els President de les Corts convocarà nova votació en el termini de 24 hores. La votació procedirà exclusivament sobre els susdits candidats. Si se produirà un nou empat el President de les Corts, oïda la Mesa i la Junta de Portaveus, establirà el calendari de reunions de la Cambra per a les respectives votacions.  
6. Cas de presentar-se un sol candidat, o d'haver-se retirat pels Grups Parlamentaris els seus respectius candidats en la segona votació, si en queda un sol, aquest serà proclament si obté la majoria simple de vots.  
7. Elegit el President de la Generalitat, el President de les Corts ho comunicarà al Rei als efectes del seu nomenament.  
TITOL VIII De les Interpel·lacions i preguntes  
CAPITOL I De les Interpel·lacions  
Article 139  
1. Transcorreguts 15 dies des de la publicació de la interpel·lació, aquesta estarà en condicions de ser inclosa en l'Ordre del Dia del Ple.  
2. Les interpel·lacions s'inclouran en l'Ordre del Dia, tot donant prioritat als Diputats de Grups Parlamentaris o a les dels propis Grups Parlamentaris que, en ordre invers al nombre d'Interpel·lacions presentades en el mateix Període de Sessions, no hagueren consumit la quota tesultant d'assignar una interpel·lació per cada tres Diputats o fracció pertanyents a aquest. Sense perjudici de l'esmentat criteri, s'aplicarà el de la prioritat en la presentació. En cap Ordre del Dia podran incloures més de dues interpel·lacions d'un Grup Parlamentari.  
3. Finalitzat un Període de Sessions, les interpel·lacions pendents es tramitaran com a preguntes amb resposta per escrit les quals han de contestar-se abans de la iniciació del següent període, llevat que el Diputat o Grup Parlamentari interpel·lant manifeste la seua voluntat de mantenir la Interpel·lació per al susdit període.  
Article 140  
Les interpel·lacions se substanciaran com a màxim en la segona Sessió Plenària després de publicades davant el Ple, tot donant lloc a un torn d'exposició per l'autor de la interpel·lació, a la contestació del Consell i a sengles torns de rèplica. Les primeres intervencions no podran excedir de deu minuts, ni les de rèplica de cinc.  
CAPITOL II  
De les preguntes  
Article 145  
1. Quan es presenta la resposta oral davant el Ple, l'escrit no podrà contenir més que la rónega i estricta formulació d'una sola qüestió interrogant sobre un fet, una situació o una informació; sobre si el Consell ha pres o va prendre alguna providència en relació amb l'assumpte, o si va a remetre a les Corts algun document o a informar-lo sobre algun extrem.  
2. Les preguntes s'inclouran en l?Ordre del Dia, tot donant prioritat a les presentades per Diputats que encara no hagueren formulat preguntes en el Ple en el mateix període de sessions. Sense perjudici d'aquest criteri, el President, d'acord amb la Junta de Portaveus, indicarà el nombre de preguntes que s'han d'incloure en l?Ordre del Dia de cada Sessió Plenària i el criteri de distribució entre Diputats corresponents a cada Grup Parlamentari.  
3. En el debat, després de la rónega formulació de la pregunta pel Diputat, contestarà el Consell. Aquell podrà intervenir a continuació per a replicar o tornar a preguntar, i, després de la nova intervenció del Consell, acabarà el debat. Els temps es distribuiran pel President entre les persones que hi prenguen part, sense que en cap cas la formulació de la pregunta puga excedir de cinc minuts. Acabat el temps d'una intervenció, el President automàticament donarà la paraula a qui haja d'intervenir a continuació o Passarà a la qüestió següent.  
4. El Consell podrà sol·licitar motivadament, en qualsevol moment i per una sola vegada respecte de cada pregunta, que siga posposada per a l?Ordre del Dia de la següent Sessió Plenària. Llevat en aquest cas, les preguntes presentades i no tramitades hauran de ser retirades, si es desitja el seu manteniment per a la Sessió Plenària següent.  
5. Acabat un període de sessions, les preguntes pendents per a les quals fou sol·licitada resposta oral davant el Ple es tramitaran com a preguntes amb resposta per escrit que s'han de contestar abans del començament del següent període de sessions, llevat que el Diputat manifeste la seua voluntat de mantenir la pregunta oral per a l?esmentat període.  
CAPITOL III Normes comunes  
Article 148  
Les setmanes en les que hi haja Sessió Ordinària del Ple es dedicaran, per regla general, dues hores, com a temps màxim, a preguntes i interpel·lacions.  
Article 149  
El President de les Corts està facultat per a acumular i ordenar que es debaten simultàniament les interpel·lacions o preguntes incloses en un Ordre del Dia i relatives a un mateix tema o temes connexos entre si, en aquest cas fixarà els temps que considere oportuns.  
TITOL IX De les Proposicions no de Llei  
Article 152  
1. U Proposició no de Llei serà objecte de debat en el qual podrà intervenir, després del Grup Parlamentari autor d'aquella, un representant de cada un dels Grups Parlamentaris que hagueren presentat esmenes, i a continuació, de nou el representant del Grup Parlamentari autor de la Proposició no de Llei per a l'acceptació, si escau, de les esmenes. Seguidament intervindran els altres Grups Parlamentaris que no hagueren presentat esmenes tot sotmetent-se finalment la Proposició amb les esmenes acceptades pel proponent d'aquella, a votació.  
2. Durant la tramitació pel Ple o Comissió i abans de la seua votació podran presentar-se propostes alternatives sempre que vagen subscrites per tots els Grups Parlamentaris de la Cambra.  
3. El President de les Corts o de la Comissió, d'acord amb la Mesa respectiva, podrà acumular, a efectes de debat, les Proposicions no de Llei relatives a un mateix tema o a ternes connexos entre si.  
TITOL X  
De l'examen i debat de comunicacions, programes del Consell i altres informes  
CAPITOL III De les informacions del Consell  
Article 157  
1. Els membres del Consell, a petició pròpia o per acord de la Mesa de les Corts i de la Junta de Portaveus, hauran de comparèixer davant el Ple o qualssevulla de les Comissions per a informar sobre un assumpte determinat. La iniciativa per a l'adopció d'aquests acords correspondrà a dos Grups Parlamentaris o a la desena part dels membres de les Corts o de la Comissió, segons els casos.  
2. Després de l?exposició oral del Consell, podrà intervenir durant deu minuts el representant d'aquell o d'aquells Grups Parlamentaris que hagen sol·licitat la compareixença i a continuació els dels altres Grups Parlamentaris durant cinc minuts fixant posicions, formulant preguntes o fent observacions a les quals contestarà el membre del Consell sense ulterior votació.  
3. En casos excepcionals, la Presidència podrà, d'acord amb la Mesa, obrir un torn perquè els Diputats puguen, rónegament, formular preguntes o demanar aclariments sobre la informació facilitada. El President, a l?efecte, fixarà un nombre o temps màxim d'intervencions.  
TITOL XII  
De la designació de Senadors, del Síndic de Greuges i dels membres del Consell de Cultura  
Article 160  
El Ple de les Corts, en convocatòria específica, designarà els Senadors que representaran la Comunitat Autònoma Valenciana, de conformitat amb la Lletra j) de l'article 11 de l?Estatut d?autonomia, tot això d'acord amb la corresponent Llei aprovada per les Corts Valencianes.  
Article 161  
El Síndic de Greuges serà designat pel Ple de les Corts Valencianes, de conformitat amb la Llei a què es refereix l'article 24 de l'Estatut d?autonomia.  
Article 162  
Els membres del Consell de Cultura seran elegits per majoria de dos terços de les Corts Valencianes, d'acord amb la Llei a què es refereix l'article 25 de l'Estatut d?autonomia.  
TITOL XIII  
Dels convenis de col·laboració amb l?Estat i amb altres Comunitats Autònomes  
Article 163  
L'aprovació per les Corts Valencianes dels convenis de col·laboració per a la gestió i prestació de servicis corresponents a matèries de la seua exclusiva competència, tant amb l?Estat com amb altres Comunitats Autònomes, prevists en l'article 42.1 de l?Estatut d?autonomia, s'adoptaran per majoria absoluta.  
DISPOSICIONS TRANSITORIES  
Primera  
(?)  
Segona.  
(?)  
Tercera.  
(?)  
Quarta.  
(?)  
DISPOSICIONS FINALS  
Primera  
El present Reglament vigirà el dia de la seua publicació en el «Butlletí Oficial de les Corts Valencianes». També es publicarà en el Diari Oficial de la Generalitat Valenciana i en el «Butlletí Oficial de l?Estat».  
Segona.  
La reforma del present Reglament es tramitarà pel procediment establert per a les Proposicions de Llei d'iniciativa de les Corts, però sense la intervenció del Consell. La seua aprovació requerirà un votació final de totalitat per majoria absoluta.  
Tercera  
Les Normes sobre Blasons, Etiqueta i Formulari de les Corts Valencianes les quals s'incorporen com a annex del present Reglament, determinen el formulari i tractament d'acord amb les tradicions històriques.  
Quarta  
Els drets, deures, situacions, funcions i competències dels funcionaris al servici de les Corts Valencianes seran determinats pels Estatuts de Govern i Règim Interior de les Corts Valencianes.  
DISPOSICIO DEROGATORIA  
Queden derogades les disposicions que afecten les Corts Valencianes i s'oposen al que disposa el present Reglament.  
València, 24 de maig de 1989  
El President de les Corts Valencianes,  
ANTONI GARCIA I MIRALLES  
El Secretari Primer,  
JULI MILLET I ESPAÑA